CELEX: 62011TN0507
Language: ro
Date: 2011-09-26 00:00:00
Title: Cauza T-507/11: Acțiune introdusă la 26 septembrie 2011 — Peek & Cloppenburg/OAPI — Peek & Cloppenburg (Peek & Cloppenburg)

10.12.2011   
            
            
               RO
            
            
               Jurnalul Oficial al Uniunii Europene
            
            
               C 362/18
            
         Acțiune introdusă la 26 septembrie 2011 — Peek & Cloppenburg/OAPI — Peek & Cloppenburg (Peek & Cloppenburg)
   (Cauza T-507/11)
   2011/C 362/26
   Limba în care a fost formulată acțiunea: germana
   
      Părțile
   
   
      Reclamantă: Peek & Cloppenburg KG (Düsseldorf, Germania) (reprezentant: S. Abrar, Rechtsanwalt)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Peek & Cloppenburg (Hamburg, Germania)
   
      Concluziile
   
   Reclamanta solicită Tribunalului:
   
               —
            
            
               anularea Deciziei R 262/2005-1 a Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 28 februarie 2011;
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: Reclamanta
   
      Marca comunitară vizată: Marca verbală „Peek & Cloppenburg”
   
      Titularul mărcii sau al semnului invocat în procedura opoziției: Peek & Cloppenburg
   
      Marca sau semnul invocat: Alte semne anterioare, și anume denumirea socială „Peek & Cloppenburg” valabilă în Germania
   
      Decizia diviziei de opoziție: Admiterea opoziției
   
      Decizia camerei de recurs: Respingerea căii de atac
   
      Motivele invocate: Încălcarea articolului 8 alineatul (4) din Regulamentul nr. 207/2009, având în vedere că nu se poate interzice utilizarea mărcii mai recente „Peek & Cloppenburg” și că nu există un drept de a solicita interzicerea utilizării mărcii la nivel federal potrivit articolului 12 din Legea germană privind mărcile, precum și încălcarea articolului 76 alineatul (1) prima teză din Regulamentul nr. 207/2009, întrucât camera de recurs trebuia să aștepte pronunțarea unei decizii de către Bundesgerichtshof și rămânerea definitivă a unei hotărâri în cadrul procedurii germane având ca obiect anularea mărcii.